Posted by: Nel | 2008/09/17
Ek wil graag weet hoeveel dokter dink ek moet verloor as my gewig 59kg is en my lengte is 1.58m. Ek voel bietjie ongemaklik in my klere en ek wil graag gewig verloor. my eetplan wil ek van nou af die volgende maak (is dit n goeie eetplan?):
Oggend vroeg: Activia yogurt
Half 10 oggende: oats met rosyne en sade/ of 6 Finn crisp rye met medium vet kaas.
Middagete: Annique shake met laevet melk
Aandete: Enige iets soos visvingers of Light and crispy visfillet met groente of n hoenderslaai alleenlik.
Tee met laevetmelk sonder suiker 3 maal n dag en 1 koffie met laevetmelk en 1 versoeterpilletjie deur die dag. Verder drink ek so 3 glase water deur die dag.
klink hierdie dieetplan reg vir my of is daar n tekort? ek wil nie te veel kilojoules inneem nie. Ek oefen 4 maal n week in die gim. Maandae en woensdae doen ek cardio so halfuur se stap en 10min n cardio masjien en daarna bietjie gewigte. Dinsdae en donderdae doen ek n uur calanetics.
Baie dankie vir dokter se goeie raad altyd.
Tans is jou BMI = 23,6 wat net bokant die ideaal vir dames is. Vir 'n ideale BMI van 22 behoort jy 55 kg te weeg. Jou dieetplan klink vir my heel goed en dit behoort gewigsverlies te bevorder. Ek sou net bietjie meer groente en vrugte by die dieet voeg om te verseker dat jy al die beskermende vitamiene en anti-oksidante inneem wat jy nodig het - as jy konsentreer op sg. "Negative energy foods" (kliek op ‘Diet’ bo aan hierdie bladsy en doen dan ‘n soektog met “Negative energy foods” (bv. aarbeie en ander bessies, sitrusvrugte veral pomelo’s, slaai, tamatie, broccoli, kool, komkommer, seldery, soetrissies, dan kry jy min kJ in, maar baie vitamien C en beta-karoteen). Die kombinasie van die dieet en die oefening wat jy doen, sal goeie resultate produseer sonder dat jy jou uithonger en gebreke ontwikkel.